Charl & Suré se verlowing - Mooi Troues
Ons by Mooi Troues is absoluut mal oor die agtergronde van Charl en Suré se verlowing fotosessie. Die kontras van die groen woud teen die verlate gebou maak die verlowing fotosessie baie interessant en dit is nie matig nie. Ons deel die verlowing fotosessie met julle vir inspirasie. Onthou, mens kan nooit te veel fotos hê nie! So gryp jou liefie en gaan doen 'n fotosessie.
Ek en Charl het in 2008 in Stilbaai op oujaarsaand ontmoet. Ons het die hele aand saam gekuier en reeds na die eerste ontmoeting het Charl gesê dat hy met my gaan trou. Ons eerste afspraak vroeg in 2009 het egter nie verloop soos beplan nie en het ons besluit om eerder net vriende te wees. Drie jaar later het my oë oop gegaan en het ek die man van my drome in my beste vriend gekry.
Charl het my gevat na hul familieplaas, om die naweek daar te spandeer. Ek was onder die indruk dat ons die kameelperd-kalfies gaan soek, min wetend dat hy reeds alles voorberei het vir die groot vraag. Hy het my gevat om die sonsondergang te kyk, 'n bottel wyn oopgemaak, 'n bordjie eetgoed uitgepak en voor sy moed hom kon begewe die ring uit sy sak uit gehaal. Ek het natuurlik tussen die trane deur ja gesê.